Firește, la urma urmei, diamantele nu sunt atât de rare.
Tocmai de aceea nu aleg unul,
indiferent câte giuvaere trimit mamele neliniștite.
Așadar, nu vă deranjează ce a scris Lady Whistledown?
Că mi-e frică să aleg un diamant?
De ce mi-ar fi?
Diamantul de anul trecut, dra Edwina,
a găsit o partidă excelentă în străinătate.
Firește, Majestate.
Atunci, de ce să nu continuați seria de succese?
Și să-i dau lui Whistledown întocmai ce vrea? Nu.
În plus, încă nu le cunosc îndeajuns pe debutantele din acest an.
Dacă e să acord cuiva favoarea mea, trebuie să facă mai mult ca s-o câștige.
Am înțeles.
Voi alege pe cineva care...
Care scânteiază?
Întocmai.
Diamantul meu scânteietor va fi partida sezonului,
iar lui Whistledown i se va reaminti odată pentru totdeauna
că ea ar trebui să se teamă.
Drag cititor,
se spune că netoții se pripesc să judece,
în timp ce înțelepții privesc și așteaptă.
Cu ani în urmă, se credea că dra Henderson nu avea perspective,
dar a triumfat asupra multor debutante, măritându-se cu contele Fraser.
Despre dra Dunham se spunea că va rămâne fată bătrână,
dar s-a măritat cu baronul Ely.
Iar dra Kathani Sharma, la respectabila vârstă de 26 de ani,
a reușit să fure inima nimeni altuia decât vicontelui Bridgerton.
Mama ta te-a lăsat să păstrezi rochiile. Bun.
Oglinda nu minte.
Adevărul e că ceea ce unii consideră a fi o piatră oarecare,
în timp se arată a fi un giuvaier.
Un fapt pe care noul baron de Kent și familia sa îl învață săptămâna aceasta.
Prin acea ușă e aripa de est. Aripa de vest.
Și dacă mă urmați...
Băieți!
Nu atingeți nimic!
La etaj se află biblioteca, precum și salonul de muzică,
salonul privat, camera de scris și biroul.
Câte camere sunt?
Cu odăile servitorilor, 27.
Dacă o deranjați pe dna Khanna, voi veți face curățenie.
Acesta e dormitorul dv., dnă Mondrich,
vizavi de cel al dlui Mondrich.
- Camere separate? - Firește.
Așa se face.
Alteori, ceea ce părea neprețuit
se face țăndări când presiunea e prea mare.
De necrezut!
Moșia Kent a ajuns la fiul unui boxer.
Dacă moșia noastră va ajunge la un negustor sau la un coșar?
De ce vă faceți griji? Una dintre fete își va face datoria.
Așa!
Doamne sfinte!
Mamă, mă duc cu Rae la Rotten Row.
- Nu vezi că suntem ocupați? - Prinde!
Această autoare știe însă cu certitudine
că diamantele nu sunt singurele nestemate care scânteiază.
- Nu vrei să te plimbi cu debutantele? - Nu vrei să privești cum crește iarba?
Și nu pe mine mă privesc.
Nu înțeleg limitele noii tale perspective.
Te interesează doar amiciția Cressidei. Panglică în păr ai, dar unde e evantaiul?
De ce mă studiezi atât? Nu perspectiva mea s-a schimbat cel mai mult.
I-ai promis lui Anthony că vei da o șansă societății.
Ne vedem mai târziu!
Poate una dintre ele are un evantai în plus. Dacă se face cald?
Așadar... de unde începem?
Îmi recomanzi vreo carte despre farmec?
Sigur vrei să te ajut, după ce a scris Lady Whistledown?
Niciodată nu s-a înșelat atât. Să nu-i dăm atenție!
Da. Mai devreme sau mai târziu, va fi prinsă,
iar noi ne vom bucura de năpasta ei.
Să lăsăm cărțile!
Dacă vrei un soț, trebuie să fii mai activă în societate.
Trebuie să văd ce abilități ai.
Nu am niciuna.
Flutură-ți genele cum fluturi evantaiul!
Adesea e suficient. Bărbații sunt făpturi nesofisticate.
Cred că asta pot să-ți arăt.
Nu mie.
Lor.
O cunoașteți pe dra Featherington, nu?
Ce încântare să vă văd pe toți!
Ce vreme splendidă!
Ce...
Dră Featherington, păreți tulburată.
Nu.
Mă simt bine, milord.
Am auzit că Lord Courtenay a sosit în oraș aseară.
Așa e.
Am auzit că e chipeș și meloman.
E o partidă bună pentru Francesca?
Nu e singura.
Lorzii Petri și Godwin sunt la rândul lor mari susținători ai artelor.
- Și chipeși? - Să vorbești cu toți trei!
- E bine să ai opțiuni. - S-ar putea să ai mai multe decât crezi.
Am venit azi la ceai
ca să vă spun că Majestatea Sa încă e interesată de acest sezon.
Încă își caută diamantul, oricum s-ar numi.
Cu toate acestea, vrea să vadă mai mult.
Chiar așa?
Așa cred.
Și ar putea fi oricine.
Oricine?
Oricine a debutat deja.
Da. Va fi dificil să...
Pregătirile de a fi stăpâna casei mă obosesc.
Să-ți iau oboseala ca pe un semn bun?
V-ați implicat în activitățile necesare?
Am fost cu Albion
la trei prăvălii azi-dimineață.
Prăvălii? Ce fel de prăvălii?
La tapițer, la un negustor de mătase și...
Să n-audă Varley, dar m-am întâlnit cu o nouă menajeră.
Vor fi schimbări când voi deveni Lady Featherington.
Dar vreau s-o păstrez pe Varley!
Nu vi se pare că puneți carul înaintea boilor?
Am toate motivele să sper că amândouă ați putea, în curând,
să ne dăruiți un moștenitor.
Ce nepoliticos, mamă!
Eu și Albion suntem foarte pasionali.
- Firește. - Bine. Și voi?
Ceaiul ăsta e cam amar.
Lasă ceaiul!
Da, mamă. Ne-am cunoscut trupește.
Sper din tot sufletul.
Cât de des?
O singură dată.
În noaptea nunții.
Crezi că pruncii apar din senin în pântecul tău?
Trebuie să vă împreunați deseori ca să zămisliți unul.
Dar vreau să mă fălesc cu el în lume, nu să stăm în pat.
Și îmi strică coafura.
Trebuie să te străduiești mai mult.
E lună plină.
Un semn al fertilității.
Îți sugerez să te folosești de asta.
Am zăbovit prea mult.
A fost minunat, doamnelor.
Ne vedem mâine?
S-ar putea.
Ești sigur că vrei să reluăm lecțiile?
Nu-i bai dacă mă crezi o cauză pierdută.
Adevărul e că nu ai nevoie de lecții.
Așadar, sunt incorigibilă.
Dimpotrivă.
N-ai nevoie de lecții. Deja știi cum se face.
Te asigur că nu știu.
Mai știi când ne-am cunoscut?
Călăream liniștit
când am fost atacat de o bonetă de un galben drăcesc.
Mi-a suflat-o vântul de pe cap.
Te-a amuzat să mă vezi căzut în noroi.
Ți-am cerut scuze.
Da. Și ai făcut-o într-un mod fermecător.
M-ai tachinat fără milă.
Și cred că știu de ce.
Pentru că eram copii.
Înainte să ne însușim reticențele adulților.
Înainte să începem să ne pese ce cred alții.
În societate, n-are cum să nu-ți pese.
Societatea înseamnă tocmai judecățile celorlalți.
Știi ce am descoperit în străinătate?
Nimeni nu știa cine sunt,
cum ar trebui să mă port.
Am fost complet eliberat de a fi cel cunoscut de înalta societate.
Așa am devenit eu însumi.
A trăi cu gândul la aprobarea altora e o capcană.
Odată ce te eliberezi, lumea se deschide.
Pare simplu când o spui.
De ce vrei un soț?
Ca să am libertate.
Ca să mă simt confortabil în lume.
Am înțeles.
Vei reuși doar dacă vei găsi acest confort în sufletul tău.
Ce te face să te simți cel mai confortabil?
Cel mai în largul tău?
Ceaiul de duminică la casa Bridgerton.
Puteam merge neînsoțită și puteam fi eu însămi.
Dar... asta nu mai e posibil.
Îmi pare rău de soarta prieteniei tale cu Eloise.
Ce anume s-a întâmplat?
Trebuie să plec.
Înainte să fim observați.
Așa!
Admir de mult vitrinele prăvăliei tale, madame Delacroix,
dar a păși înăuntru e o plăcere și mai mare.
În ultima vreme, sigur aveți parte de multe noi plăceri.
Peste 30 de rochii noi, toate necesitând modificări substanțiale.
Am implorat-o pe ultima Lady Kent să mă lase să-i croiesc
ceva mai contemporan,
dar era prea atașată de vechea modă.
N-ați dori să cheltuiți o parte din noua avere
pe ceva mai somptuos?
Ca nou-venită în rândul aristocraților,
ar fi mai bine să le arăt că nu totul s-a schimbat.
Vă înțeleg ezitarea.
Dar nu uitați că apetitul lor pentru nou-veniți e vorace
și nu e bine să-l lăsați nesatisfăcut.
CROITORIE
Fetelor!
Uitați ce splendid e acest satin albastru franțuzesc!
Fără îndoială va atrage atenția reginei.
Ce mă bucur că mama e cu ochii doar pe tine!
Pot amâna pețitorii încă un an. Poate mai mult, dacă reziști și tu.
Regret că te dezamăgesc, dar perspectiva căsătoriei
e singurul aspect binevenit al sezonului.
Abia aștept să-mi găsesc un soț
și să scap de planul mamei cu regina.
Parcă nu era interesată de debutante.
Lady Danbury a zis: „Regina așteaptă să fie uimită.”
Dacă și altele se luptă pentru favoarea ei,
nu va conta ce uneltește mama.
Dră Hartigan! Dră Malhotra!
Am niște noutăți interesante.
Eziți, Hyacinth?
Nu ezit.
Și totuși, noi așteptăm.
Norocul tău că ți-a luat toți banii mâna trecută!
Am eu strategia mea.
Sunt mulțumită de mâna mea.
Acum eziți tu.
Aș vrea să fac schimb.
Am ieșit din runda asta.
- Lașule! - Altă strategie.
Ne mai trebuie monede, la cum joacă ea.
- Sigur nu trișezi? - Mă crezi magiciană?
Dacă ești, învață-ne niște trucuri!
Nu, mulțumesc. Aștept aici.
Penelope!
- Abia așteptam să vii. - Și eu.
Mai bine ne vedem la piață, nu aici.
Nu mergem la piață.
Mergem în salon.
De ce?
- Pentru lecție. - Slujnica mea e afară, iar Eloise...
E la croitoreasă cu Francesca și cu mama.
- Și restul familiei? - Joacă cărți în grădină.
I-ai văzut jucând pall-mall. Știi cât de ambițioși suntem.
Gregory urăște să fie învins de Hyacinth,
Benedict va refuza să rateze spectacolul.
Niciunul dintre ei nu va pleca curând de la masa de joc.
Spuneai că te simți bine în casa Bridgerton,
așa că vom exersa aici.
Mă simțeam bine în casa Bridgerton pe vremuri.
Ne trebuia un loc liniștit. Slujnica ta poate aștepta afară,
noi ne putem preface că suntem la bal.
Ai înnebunit?
Imaginează-ți!
Cvartetul e lângă pian, pregătindu-se de cadrilul parizian.
Aici, pe canapea,
unele mame dezbat calitatea decorațiunilor.
În capătul camerei,
câțiva gentilomi invită o tânără la dans.
Aici e masa cu limonadă,
locul de unde vom începe.
Prea bine.
Să mă prefac că flirtez cu violoncelistul?
Nu, cu pețitorul elegant întâlnit când îți luai o băutură.
Eu.
Tu?
Sunt ideal să exersezi pe mine. N-are de ce să-ți fie jenă. Mă știi.
Îmi va fi și mai jenă tocmai fiindcă te știu.
Iartă-mă. Doar că...
În adâncul sufletului,
știu că pot fi deșteaptă și amuzantă, dar...
cumva, personalitatea mea se pierde între inimă și gură
și mă trezesc spunând ce nu trebuie sau, mai probabil, nimic.
Uită ce e bine sau rău!
Imaginează-ți ce ai vrea să-mi spui dacă te-aș curta,
fără să-ți faci griji privind reacția mea.
Ochii tăi...
sunt de un albastru remarcabil.
Iar când ești amabil, strălucesc și mai tare.
Aș putea spune ceva de genul ăsta, dacă m-ai curta.
Ai fost destul de directă.
Le-am făcut un mare serviciu.
Nu și dacă află mama.
- Eloise... - Ascunde-te în birou!
„Pot afirma cu mare certitudine
că Parisul are unele dintre cele mai frumoase femei.
Ce noroc să fiu înconjurat de ele
pe străzile din Le Marais,
în cafenelele încântătoare de pe malul Senei
când orașul e adormit.”
„În acele momente,
când degetele mele le mângâie pistruii de la obraz la claviculă
sau când privesc lumina stelelor dansându-le pe piele,
mă mir cum te poți simți așa de aproape de cineva,
dar totodată așa de departe.”
Pen!
- Ce faci, citeai? - Nu. N-am vrut.
- N-ai vrut să-mi citești jurnalul? - Ba da, dar nu trebuia.
Ceea ce ai citit nu e destinat privirilor altcuiva.
- Fir-ar! - Colin, mâna ta!
- N-am nimic. - Ce tot spui? Stai acolo!
Te rog.
Dă-mi voie!
Știi să scrii...
foarte bine.
Poate ar trebui să ne oprim.
Ne vedem diseară?
Da. Mulțumesc pentru... lecție.
Vreo podoabă, doamnă?
N-ar fi mai bună simplitatea?
N-ați dori măcar să le vedeți?
Poate prefera cu totul altfel de veșminte...
dar Lady Kent avea gust la bijuterii, fără îndoială.
Te frământă ceva?
Penelope a fost la noi azi.
Îmi pare rău.
Nu știu ce s-a întâmplat între voi, deci nu prea știu cum să mă port.
Ne-am răcit.
Mi-ai mai spus.
- Vrei să mă lepăd de ea? - Nu.
Ești singurul ei prieten. Nu vreau să rămână și fără tine.
Dar n-o mai chema la noi!
Bine.
Ce mai face?
- Penelope? - Adică... nu trebuie să-mi dai detalii.
Dar vreau doar să mă asigur că nu suferă sau... nu e deznădăjduită.
Nici una, nici alta.
De fapt, sezonul acesta își caută un soț.
Un soț? Penelope?
Nu-i stă în fire.
Poate s-a schimbat.
Caută să se mărite cu tine?
Nu. O ajut doar să găsească unul.
Crezi că e înțelept? Dacă află cineva că o ajuți?
Și cine s-o ajute? Nu are rude de parte bărbătească.
Da, dar ești un burlac râvnit. În mod ciudat, poate cel mai râvnit.
- Nu prea se cade. - Nu.
Și, de aceea, nu vom spune nimănui.
În sfârșit, se pare că și-au dat silința.
Da, Majestate.
Poate prea mult.
Dacă plecăciunea ta ar fi fost destul de adâncă în primul sezon...
Draga mea,
n-am de gând să te copleșesc cu pețitori sezonul acesta.
Dar te-ai putea împrieteni și cu alte tinere,
ca anturajul tău să n-o cuprindă doar pe dra Cowper?
Așa intenționez.
Vorbești serios?
Dră Bridgerton, vrei să ne plimbăm puțin prin sală?
Îmi plac plimbările.
Ei bine,
am rămas noi două. O salutăm pe regină?
N-am mai putea aștepta?
Lady Danbury vorbea despre un pețitor meloman, nu?
Despre mai mulți.
Să începem cu unul și să vedem unde ne duce seara.
Bună seara, domnilor Bridgerton!
Doamnelor! Și mai multe doamne!
Au început să vâneze în haită.
Domnule Bridgerton, încă nu v-am văzut dansând.
Ce zici, frate?
E timpul să dansezi, nu?
Da.
Dră Stowell, îmi acordați următorul dans?
Dle Dankworth, dle Finch.
Unde vă sunt soțiile?
Am pierdut-o pe a mea în acest splendid decor celest.
A mea s-a dus să ia prăjituri.
Soția ta e o prăjitură.
Poate dacă ai savura-o la fel de mult cum faci cu hrana,
ar fi deja grea.
Prudence e o bomboană.
E delicată și atât de plăcută!
Dle Dankworth, ești atât de... frumușel.
Vi le găsesc eu.
Ți s-a mai spus că mama ta e înspăimântătoare?
Bună seara!
Cum e mâna ta?
Mai bine, datorită ție.
Îmi pare rău că ți-am citit însemnările. Dar scrii foarte bine.
Pare scris fără efort, ceea ce e foarte greu.
Mi-ar plăcea să mai citesc, dacă m-ai lăsa.
Facem o înțelegere?
S-ar putea să te las, dacă vorbești cu cel puțin un lord în seara asta.
Prea bine.
Pe cine sugerezi?
Pe Lord Basilio.
Lord Basilio e viconte.
Iar tu, Penelope Featherington. Nu uita!
Îți aparține.
Bună seara, dră Featherington!
Lord Basilio, nu vă văzusem.
N-are nimic. Zilele astea sunt mai rezervat.
Viața e prea scurtă pentru asta, nu?
Lord Basilio, vă simțiți bine?
A murit subit. Vă rog să mă iertați!
Ce s-a întâmplat?
Tocmai i-a murit calul.
- Glumești. - Nu.
Colin!
Iartă-mă! Nu știam.
Să găsim pe cineva neîndoliat!
- Să pornim în galop! - Colin!
Știi, ori de câte ori mă cert cu o cunoștință,
cel mai bine e pur și simplu să-mi imaginez că a murit.
Nu cred că va fi posibil cu Penelope.
Aș putea s-o cred o fantomă. A fost la mine acasă azi.
De ce?
Colin o ajută să-și găsească un soț, pare-se.
Urma să îmbătrânim împreună.
Scandalos din partea lui!
Și cu atât mai mult din partea ei.
Poate că nu te crede moartă,
dar sentimentele ei față de tine s-au schimbat.
N-ar trebui să faci la fel?
Da. Ai dreptate.
Eloise, ai vreun talent special cu care speri s-o impresionezi pe regină?
Talent? Nu.
Poate doar cel de a gafa.
Vrând să-l complimentez pe profesorul de franceză, i-am zis chouette.
Vai, l-ai făcut bufniță?
Dl Beaufort? Da, e cam blănos.
Bufnițele au pene, nu blană,
deci, nici dacă aș fi vrut să-l insult, nu mi-ar fi ieșit.
Dar nu e vina profesorilor că nu am talente.
Ca elevă, le dau mult de furcă.
Cred că ți-am găsit talentul.
Da. Ești cea mai captivantă vorbitoare. Nu te opri!
Dle Bridgerton, ești un dansator excelent.
Plăcerea a fost a mea.
Vă rog să mă scuzați.
Acum pricep de ce n-au venit la club.
Dle și dnă Mondrich, bine ați venit!
M-am luptat în ring pe viață și pe moarte,
și, totuși, dansul și socializarea din seara asta îmi dau emoții mai mari.
Măcar îți poți mișca brațele în voie, nu ca mine.
Arătați superb. Și nu vă lăsați intimidați!
Poate fi o experiență plăcută,
dacă te lași în voia ei.
Păreați că vă simțiți bine cu domnișoara.
O curtați?
Nu. Dra Stowell e minunată.
M-am lăsat în voia experienței, atât.
Nu sunt sigură că dra Stowell o consideră o simplă experiență.
Mă scuzați! Aș bea niște ratafia. Spusele dv. mi-au dat emoții și mai mari.
Un singur dans și ai dat de știre că ești disponibil.
Cum ni se poate cere să înțelegem toate regulile societății
când nici măcar aristocrații nu le pricep?
Îi vezi pe cei doi?
Lord și Lady De Leon.
E nepoliticos să dansezi de atâtea ori cu același partener,
dar patima dansului îi mistuie.
Lord și Lady Singer.
Regula e să nu bei mai mult de unul sau două pahare
la aceste evenimente, și totuși sunt așa de fiecare dată.
Beți turtă și foarte veseli.
Știi ce au în comun aceste cupluri?
Sunt căsătoriți, ca și voi.
Regulile sunt făcute pentru bunul mers al pețitului.
Dar, după ce ți-ai făcut datoria
și ți-ai găsit perechea,
ești liber.
Francesca dragă!
Lord Petri e pasionat de muzică
și un violoncelist excelent.
Vicontesa-mamă mă flatează.
Sunt mai mult un amator decât un virtuoz.
Violoncelul e un instrument minunat.
Într-adevăr.
Ce muzică preferați?
În ultima vreme, Ries. Triourile sale pentru pian sunt superbe.
Și aș putea asculta la nesfârșit Appassionata de Beethoven.
Preferați muzica foarte... expresivă.
Pare-se că a compus triourile inspirat de iubirea pentru Mademoiselle Ludwigs.
N-o simțiți în muzica lui?
Urmează-mă, draga mea!
Cel mai mult îmi plac progresiile acordurilor.
O mamă în mediul ei natural,
privind mereu de pe margine.
Lady Danbury...
După poticnelile Eloisei, mă tem să forțez o altă fiică prea tare,
dar mă tem și că Francesca se va mărita cu primul pețitor „destul de bun”.
Și nu va ieși niciodată din mediul ei natural.
O dilemă, fără îndoială.
Poate cel mai bine ar fi
să o lași în mediul ei natural.
Vino!
Vino cu mine!
S-ar putea să fiu deja grea. Trebuie să mănânc pentru doi.
Arogantă ești cât pentru doi, asta e limpede.
Ajunge!
De ce nu stați cu soții pe care m-am străduit să vi-i asigur?
Ca să le stârniți poftele.
- M-am împreunat cu Alby înainte de bal. - Mai încet! Nu aici.
Dar tu?
Voi doi...
Am început.
Pur și simplu...
nu-mi place.
Plăcerea unei femei e ceva mai subtilă decât a unui bărbat.
Vezi tu, când el...
se inserează...
Se inserează?
Unde se inserează?
Ce Dumnezeu faceți tu și dl Finch?
Ne sărutăm,
apoi scoate un sunet ciudat și se duce să-și schimbe pantalonii.
Stă cu pantalonii pe el?
- Firește. - Doamne, de ce mă pedepsești atât?
M-am săturat de fătuci care se pierd cu firea când mă văd.
Am văzut destul. E timpul să mă retrag.
Înainte să plecați,
ați văzut tabloul lui Gérard din camera din spate?
Cred că vi se va părea...
excepțional.
Pleacă și abia dacă a vorbit cu vreuna dintre noi.
În sfârșit, pot să mă îndop cu bomboane fără să par nepoliticoasă.
Dar n-am apucat să ne arătăm talentele!
Măcar știți vreo bârfă savuroasă?
Momentan, nu-mi vine nimic în minte.
Lord Remington!
Domnișoară Featherington! Ce seară frumoasă, nu?
Presupun că da.
Majestatea Sa încă nu a ales un diamant,
ceea ce a provocat consternare în rândul domnișoarelor.
Nu prea mă interesează bârfele.
Tăria dv. de caracter o depășește pe a mea. Ador o bârfă bună.
N-ar trebui, dar, în zilele când apare Cronica,
stau lângă ușă și o citesc imediat ce ajunge.
Serios? Recunosc, și mie îmi place Whistledown.
Ați citit despre menajera lui Lady Carter?
Lady Houghton i-a furat-o
și de aceea Lady Carter n-a venit la bal.
- La revedere! - Milord...
Colin, Lord Remington a cerut să mă viziteze mâine.
Excelent!
Îl placi?
M-am simțit foarte bine în compania lui.
Sunt sigur că și el.
Nu se cade ca dra Featherington să-l lase s-o ajute.
Mi se pare jalnic.
Peste măsură de frumos din partea lui.
N-aș fi crezut că...
E terminată.
Scuzați-mă! Ce șușotiți acolo?
Dle Bridgerton, ne întrebam de ce un gentilom râvnit ca dv.
ar ajuta o fată bătrână să se mărite.
Mai ales pe cineva cu șanse atât de mici de reușită.
Foarte trist, aș zice.
Pen, așteaptă!
Abia aștept să citesc ce va scrie Lady Whistledown!
Sigur va fi subiectul principal al următorului număr.
Eloise! Ai spus cuiva că o ajut pe Penelope?
Nu. N-am vrut să...
Adică ai spus?
- I-am spus Cressidei. - Ai încredere în ea?
Nu pot înțelege de ce ești prietenă cu ea și nu cu Penelope.
Cu ce ți-a greșit să merite o asemenea batjocură?
A fost splendid.
Iertare, Majestate! Am luat o mică pauză de la bal.
Îți place să-ți cultivi talentul.
Cineva care cântă nu pentru mine,
ci pentru sine.
Bravo!
„Scânteietoare”, s-ar putea spune.
Doamna mea...
Will, ce faci?
N-ar trebui să dormi în odaia ta?
Nu vreau să dorm.
Cel puțin, nu încă.
Și când o să vreau, voi dormi aici
cu frumoasa mea soție.
Nu singur într-o odaie rece.
Ai auzit-o pe dna Khanna. Nu așa se face.
- Nu putem să... - Ba putem.
Putem face ce vrem, Alice. Asta e viața noastră acum.
Suntem căsătoriți și nobili.
Fiul nostru e nobil.
Familia noastră e nobilă.
Eu cred...
că mă tem cumva că voi face ceva greșit
și ne vor lua totul.
Am profitat de ocaziile ivite, dar am trudit mereu pentru tot ce avem.
Și...
nu pot să nu mă gândesc...
- Ce am făcut ca să merităm averea? - Nimic.
La fel ca orice viconte, conte sau baron.
Absolut nimic.
Dar e a noastră, deci hai să ne bucurăm de ea!
Gata cu atâtea rețineri! Gata cu dormitoarele separate!
- Gata cu ținutele lui Lady Kent! - Leapădă veșmintele lui Lady Kent!
Leapădă veșmintele...
Dar... păstrez toate bijuteriile.
Așa te vreau!
În lumina lunii,
e ușor să te amăgești că noaptea te poți ascunde.
Poate de aceea, ambele surori Featherington
s-au furișat aseară devreme la casele lor.
Dar nu trebuie să uităm că, deși noaptea își așterne mantia,
rămân în permanență ochi ațintiți asupra noastră.
Lady Danbury, o scrisoare pentru dv.
Mulțumesc.
Mă scuzați pentru deranj!
Anunț-o pe dna Walsh, te rog!
Vom avea un vizitator.
Știm că există o tânără care își dorește, fără îndoială,
ca planurile ei să fi rămas obscure.
Penelope Featherington, care era atât de sigură
că nu-și va găsi singură un soț,
a trebuit să-i ceară ajutor domnului Colin Bridgerton.
Deși știam că perspectivele ei matrimoniale erau cel mult slabe,
acest scandal recent
va face să se stingă și ultimele ei speranțe.
Eloise, aici erai!
Asta voiai să se întâmple?
Nu știu la ce te referi.
Când răspândești bârfe, ajung inevitabil în Cronică. Știi asta.
Dar poate asta ai și vrut când mi-ai dezvăluit secretul.
Sau cruzimea îți stă în fire?
Nu ți-am dezvăluit secretul.
Dar am observat-o pe dra Livingston trăgând cu urechea, apoi șușotind.
Când mi-ai spus despre Penelope, ai comis o indiscreție.
Dacă erai mai hotărâtă în privința ei, nu simțeai nevoia s-o bârfești.
Pot înțelege de ce mă crezi crudă,
dar poate ți-ar trebui o oglindă...
în loc să se uiți la mine.
Ai văzut asta?
- Spune-mi că nu e adevărat! - Nu pot.
Penelope...
Cum ai putut fi atât de nesăbuită?
Familia asta a îndurat deja atâtea priviri scrutătoare, și acum asta?
A fost o prostie să...
Nu, a fost o prostie să fii nerezonabilă în privința a ceea ce poți realiza.
Am crezut că ai cumpărat rochiile acelea ca să te amuzi puțin,
nu fiindcă ai crezut cu adevărat
că ai putea să-ți găsești un soț în al treilea tău sezon.
Nu e chiar rău să rămâi necăsătorită.
Bărbații aduc adesea mai mult ponoase decât foloase.
Această autoare nu ar fi surprinsă
dacă dra Featherington ar vrea să se retragă
definitiv în obscuritatea care îi e atât de familiară.
Domnișoară...
Aveți un vizitator.
Ce cauți aici?
Am rugat-o să ne lase singuri.
Trebuia să văd ce faci.
- Ai citit-o pe Whistledown. - A fost nemiloasă.
E treaba ei să istorisească bârfe.
Ar fi fost suspect să n-o facă.
Mi-am făcut-o cu mâna mea.
Sunt o netoată care a crezut că are o șansă la iubire.
Nu mai spune așa ceva!
Poate revenirea în obscuritate e spre bine.
Și cea mai firavă rază de soare
te poate face să simți cea mai periculoasă emoție.
Speranța.
Și, odată ce speranța se pierde, o doamnă poate deveni nesăbuită.
Colin...
pot să te rog ceva?
Firește.
Ai vrea...
ai vrea să mă săruți?
- Penelope... - Fără nicio obligație.
Nu voi avea nicio pretenție de la tine, dar n-am fost sărutată niciodată
și nici nu cred că voi fi.
Aș putea muri mâine...
- N-o să mori mâine. - Dar dacă mor? Asta m-ar ucide.
- Dar ai fi moartă. - Nu vreau să mor nesărutată.
Te rog...
Colin...
Mulțumesc.
Subtitrarea: Brândușa Popa